Lulzim Basha
Lulzim Basha Res apud Vicidata repertae: Nativitas: 12 Iunii 1974; Tyrana Patria: Albania Familia Coniunx: Aurela Xh. Basha Lulzim Basha (Tyranae natus die 12 Iunii 1974) est politicus Albaniae. E familia exsulum Kosovensium ortus, in urbe nativa educatus, alumnus est universitatis Ultraiectinae. Ab anno 2000 usque in 2005 iuxta Nationes Unitas in Kosovia operam dedit. Legatus parlamento Albanico bis electus est pro circulis urbium Tyranae ab anno 2005 et Elbasan ab anno 2009. His annis (primo ministro Sali Berisha) minister a commeatu a die 11 Septembris 2005, a rebus externis a die 24 Aprilis 2007, a rebus internis a die 17 Septembris 2009 usque ad 25 Aprilis 2011 meruit. Praefectus urbi Tyranae electus, eo officio a die 25 Iulii eiusdem anni ad 21 Iulii 2015 fungebatur. Dux factionis democraticae nationalis die 23 July 2013 factus est.